钦定古今图书集成/明伦汇编/人事典/第087卷 > 申鉴 > 《卧疾叙意》齐·王秀之
## 钦定古今图书集成/明伦汇编/人事典/第087卷 > 申鉴 > 《卧疾叙意》齐·王秀之

贞悔不少期，福极固难豫。疾药虽一途，遂以千百虑。
景仄念徂龄，带缓每危曙。循躬既已兹，况复岁将暮。
层冰日夜多，飞云密如雾。归鸿互断绝，宿鸟莫能去。
辍我《丘中琴》，良由一嗟故。隐沦迹有违，宰官功未树。
何用揽余情，恨恨此故路。岂言劳者歌，且曰《幽人赋》。